પેનલ્ટી શૂટઆઉટ દરમિયાન બીજી પેનલ્ટીમાં ઓસ્ટ્રેલિયન ખેલાડી ગોલ કરવા માટે આગળ વધ્યો, પરંતુ શ્રીજેશ ગોલ રોકવા દરમિયાન જમીન પર બેસી ગયો અને બોલ તેના પગની વચ્ચે અટકી ગયો. કાંગારું ખેલાડીએ ઘણી કોશિશ કરી, પરંતુ તે ગોલ કરવાથી ચૂકી ગયો. ત્યાર બાદ તેણે ગોલકીપર દ્વારા ઓબ્સટ્રક્શનનો દાવો કર્યો અને ટીવી રિપ્લેની માગણી કરી. અસલમાં ભારતનો દાવો એ હતો કે બોલ શ્રીજેશના પગ વચ્ચે આવે, સમગ્ર પેનલ્ટી શૂટઆઉટ દરમિયાન આઠ સેકન્ડનો નિર્ધારિત સમય પસાર થઈ ઘયો હતો, જે ખેલાડી પાસે ગોલ કરવા માટે હોય છે. ઓસ્ટ્રેલિયાએ ટીવી રિપ્લેની માગણી કરી અને ટીવી અમ્પાયરે ભારતનો ફાઉલ જાહેર કરતાં ઓસ્ટ્રેલિયાને વધુ એક તક આપી દીધી. બીજી તકમાં ઓસ્ટ્રેલિયાએ ગોલ કરી દીધો. આ બાબતે ભારત તરફથી સત્તાવાર ફરિયાદ નોંધાવવામાં આવી છે. આયોજકોએ બધાને ચોંકાવતાં આખું સ્ટેડિયમ ખાલી કરાવવાનો આદેશ આપ્યો અને લગભગ એક કલાક બાદ મીડિયા રૂમમાં ઓસ્ટ્રેલિયન ટીમને વિજેતા જાહેર કરીને ટ્રોફી ઓસ્ટ્રેલિયનોના હાથમાં પકડાવી દીધી હતી.